Κορόιδο γαμπρέ

Το ***Κορόιδο γαμπρέ*** είναι ασπρόμαυρη ελληνική κωμωδία του 1962 σε σκηνοθεσία Κώστα Καραγιάννη και σενάριο Νίκου Τσιφόρου. Πρωταγωνιστούν οι: Βασίλης Αυλωνίτης, Νίκος Σταυρίδης, Γιάννης Γκιωνάκης και Μίρκα Καλατζοπούλου.

## Πλοκή
Ο Διαμαντής (Βασίλης Αυλωνίτης) και ο Σαράντης (Νίκος Σταυρίδης) είναι δυο γεροντοπαλίκαρα, οι οποίοι με το παραμικρό καβγαδίζουν. Ο Διαμαντής είναι ένας ευκατάστατος ιδιοκτήτης μιας ταβέρνας και ο Σαράντης ένας φτωχός  σερβιτόρος που εργάζεται στη ταβέρνα αυτή. Και οι δυο ειναι ερωτευμένοι με την Φανή (Μίρκα Καλατζοπούλου), μια φτωχή αλλά όμορφη μοδίστρα που εργάζεται σε έναν οίκο μόδας. Ερωτευμένος με τη Φανή είναι επίσης και ο Λούλης (Γιάννης Γκιωνάκης), ένας λίγο βλάκας νεαρός, ο οποίος είναι ορφανός αλλά περιμένει μια μεγάλη κληρονομιά από τους γονείς του, την οποία θα αποκτήσει εάν δουλέψει έστω και μια μέρα στη ζωή του. Ο Λούλης μένει με την πλούσια και σνομπ θεία του (Άννα Παϊταζή), η οποία δεν θέλει να ακούσει λέξη για την Φανή επειδή είναι φτωχή και θεωρεί ότι ο ανιψιός της πρέπει να βρει κάποια πλούσια. Όταν βλέπει ότι ο Λούλης δεν μπορεί να την βγάλει από το μυαλό του, πείθει την φίλη της και ιδιοκτήτρια του οίκου μόδας που δουλεύει η Φανή, να την απολύσει. 

Η Φανή είναι ερωτευμένη με τον νεαρό μηχανικό αυτοκινήτων και αδελφό του Σαράντη, τον Μηνά (Χρήστος Ζορμπάς), χωρίς να το γνωρίζει κανένας. Ο Σαράντης, ο Διαμαντής και ο Λούλης πολιορκούν στενά την Φανή και, λόγω μιας παρεξήγησης, ο Μηνάς θυμώνει και εξαφανίζεται.

Κάποια μέρα, ο Διαμαντής με τον Σαράντη αγοράζουν ένα λαχείο και κερδίζουν ένα διαμέρισμα. Ο Διαμαντής θέλει να το κρατήσει, ενώ ο Σαράντης θέλει να το πουλήσει και με τα λεφτά να ανοίξει δικιά του ταβέρνα. Αναγκάζονται να συγκατοικήσουν και ο ένας προσπαθεί να κάνει δύσκολη τη ζωή του άλλου για να τον διώξει από το σπίτι.  Όταν ο ιδιοκτήτης του παλιού κτιρίου, όπου στεγάζεται η ταβέρνα του Διαμαντή, αποφασίζει να το γκρεμίσει για να φτιάξει στην θέση του μια νέα πολυκατοικία, ο Διαμαντής και ο Σαράντης ανοίγουν μια νέα ταβέρνα στο απέναντι κτίριο και γίνονται πλέον συνέταιροι, ενώ αποφασίζουν να προσλάβουν στο νέο εστιατόριο τους την Φανή ως ταμία, υπό τον όρο να παντρευτεί έναν από τους δύο. Στην ίδια ταβέρνα πιάνει δουλειά και ο Λούλης ως μάγειρας για να μπορέσει να διεκδικήσει την κληρονομιά του.  

Ο Διαμαντής με τον Σαράντη θεωρούν βέβαιο ότι η Φανή θα διαλέξει έναν από τους δύο όταν ξαφνικά εμφανίζεται ο Μηνάς και όλοι μαθαίνουν την αλήθεια.  Τότε οι δυο τους ανταλλάσουν με ειρωνεία ο ένας προς τον άλλον την φράση *Κορόιδο γαμπρέ*.

## Διανομή ρόλων
*Βασίλης Αυλωνίτης - Διαμαντής Σαραντόπουλος**'
*[[Νίκος Σταυρίδης]] - Σαράντης Διαμαντόπουλος**'
*Γιάννης Γκιωνάκης - Λούλης**'
*[[Μίρκα Καλατζοπούλου]] - Φανή "Φανίτσα"**'
*Χρήστος Ζορμπάς - Μηνάς Διαμαντόπουλος
*Άννα Παϊταζή - κα Νίνου, θεία Λούλη**
*Ράλλης Αγγελίδης - μάγειρας
*Δέσποινα Στυλιανοπούλου - Ματίνα, σύζυγος
*Γιάννης Μωραΐτης - βοηθός κουζίνας
*Τάσος Καμπάκης
*Αντώνης Μαρκαντωνάτος - Μήτσος, πελάτης ταβέρνας
*Γιώργος Βελέντζας - ιδιοκτήτης ενοικιαζόμενης ταβέρνας
*Γιώργος Παπαγεωργίου
*Μαίρη Κόκκαλη
*Βίκυ Παππά

## Κυκλοφορία
Η ταινία έκανε πρεμιέρα στις 17 Δεκεμβρίου 1962 στις κινηματογραφικές αίθουσες Κοσμοπόλιτ, Ράδιο Σίτυ και Ίρις στην Αθήνα, ενώ ταυτόχρονα ξεκίνησε και η προβολή στο Παλλάς του Πειραιά.
 
## Υποδοχή
### Εισπράξεις
Με 16.997 εισιτήρια, ήρθε στη 42η θέση ανάμεσα σε 82 ελληνικές ταινίες της σαιζόν 1962 - 1963.
### Κριτικές
Ο κριτικός κινηματογράφου Σταύρος Γανωτής έδωσε 1/5 αστέρια στην κριτική του που δημοσιεύθηκε στις 2 Ιουνίου 2012 γράφοντας πως: 

## Παραπομπές

## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες γυρισμένες στην Αθήνα 
Κατηγορία:Ταινίες του 1962
Κατηγορία:Ταινίες παραγωγής Φοίνιξ Φιλμ
Κατηγορία:Ταινίες γυρισμένες στην Ελλάδα